b'\n_START_ARTICLE_\nZemljopisno podru\xc4\x8dje\n_START_PARAGRAPH_\nZemljopisno podru\xc4\x8dje ili zemljopisna regija (od engleskog izraza geographical region ili talijanskog Regione) je naziv koji mo\xc5\xbee ozna\xc4\x8davati prirodno-zemljopisno podru\xc4\x8dje (s obzirom na tlo, klimu, vegetaciju, ekologiju i dr.) ili dru\xc5\xa1tveno-zemljopisno podru\xc4\x8dje (s obzirom na gospodarstvo, naselja, stanovni\xc5\xa1tvo ...)._NEWLINE_Naziv se naj\xc4\x8de\xc5\xa1\xc4\x87e koristi za podru\xc4\x8dje koje je manje-vi\xc5\xa1e jasno razgrani\xc4\x8deno svojim prirodnim obilje\xc5\xbejima (granice koje mogu biti rijeke, planine,...) i koje ima posebnosti vezane s kulturom ili povije\xc5\xa1\xc4\x87u odre\xc4\x91enog kraja._NEWLINE_Danas se \xc4\x8desto za ovaj sadr\xc5\xbeajni pojam, kojemu se nastoji pridodati politi\xc4\x8dke konotacije, mo\xc5\xbee \xc4\x8duti termin "regija". Odre\xc4\x91eni dio akademske zajednice koja se bavi politi\xc4\x8dkom znano\xc5\xa1\xc4\x87u i politi\xc4\x8dkom geografijom nastoji kori\xc5\xa1tenjem ovog termina obuhvatiti podru\xc4\x8dje koje nadilazi dr\xc5\xbeavne granice. No, rije\xc4\x8d regija dolazi od lat. regio koja pak ozna\xc4\x8dava isklju\xc4\x8divo unutardr\xc5\xbeavnu upravnu jedinicu. _NEWLINE_Iz anglosaksonskog govornog podru\xc4\x8dja mo\xc5\xbee se uo\xc4\x8diti tendencija sve \xc4\x8de\xc5\xa1\xc4\x87eg zamijenjivanja rije\xc4\x8di area s rije\xc4\x8dju region gdje se pritom misli na dru\xc5\xa1tveno-zemljopisno podru\xc4\x8dje._NEWLINE_Multinacionalne tvrtke rabe pojam regija na podru\xc4\x8dju marketinga svojih proizvode ili usluge, a koje ne mogu imati neke zajedni\xc4\x8dke elemente u odre\xc4\x91enim zemljopisnim podru\xc4\x8djima pa se tako zna pojaviti situacija da se regijom nazove \xc4\x8ditav prostor Europe i Azije, Euroazija._NEWLINE_Kori\xc5\xa1tenje rije\xc4\x8di "region" na engleskom jeziku susre\xc4\x87emo i u podru\xc4\x8djima kao \xc5\xa1to su informacijske tehnologije.'